Нарвід

**Нарвід** (*Нервід*), **Норвід** (*Норвіт*) — мужчынскае імя і вытворнае ад яго прозьвішча.

## Паходжаньне

Норвід (Norvid) і Відэнер (Widhener) — імёны германскага паходжаньня. Іменная аснова -нар- (-нор-) (імёны ліцьвінаў Нарэла, Нарымунт, Ашнар; германскія імёны Narelo, Normunt, Asinar) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне', а аснова -від- (імёны ліцьвінаў Відмунд, Мельвід, Торвід; германскія імёны Widmund, Melvid, Torvid) — ад гоцкага wida 'повязь, злучэньне, моцнасьць' або ад гоцкага і германскага widus 'дрэва'. Такім парадкам, імя Нарвід азначае «захаваньне моцы».

Германскае (паўночнагерманскае) паходжаньне літоўскага шляхецкага прозьвішча Норвід (Norwid) сьцьвярджалася яшчэ ў артыкулах «Жамойць» Усеагульнай энцыкляпэдыі Самуэля Аргельбранда (1868 год) і «Літва» Геаграфічнага слоўніка Каралеўства Польскага і іншых славянскіх краёў (1884 год).

У Прусіі бытавала імя Нервід: *Nerwyde* (1370 год).

Варыянты імя ў гістарычных крыніцах: *Нарвиду чоловек* (20 чэрвеня 1413—1424 гадоў паводле выпісу 30 студзеня 1607 году); *у Видуклях чоловекъ Нарвидъ* (1440—1492 гады); *homines… Narwyd* (8—13 сакавіка 1462 году); *боярина Вилькомирского Войтка Нарвидовича* (каля 1514 году); *дворци з Нарвидишками* (25 студзеня 1516 году); *в Дорсунишском повете шестьдесят чоловеков… а Ивашка Норвидовича* (26 студзеня 1516 году); *люди [[Пуньск|Пунского]] повета… [[Гадзь|Еда]] Нарвидовича* (19 красавіка 1516 году); *Нарвидъ Якубовичъ… Нарвидъ Станьковичъ* (1528 год); *Юри Нарвидович* (1538 год); *чоловекъ… Нарвидъ* (25 ліпеня 1539 году); *подданыи господарьскии Бобренскаго сорока: Павелъ Нарвидовичъ* (13 і 14 жніўня 1539 году); *Ян Нарвидович* (1 ліпеня 1542 году); *земли пустовские… Нарвидишку* (2 лютага 1553 году); *село Нарвидовичовъ… села Нарвидовичовъ* (1554 год); *Янъ Якубовичъ з Нарвидовичовъ… Блажей Кгиржодовичъ з Нарвидовичъ… Якубъ Миколаевичъ з Нарвидовичовъ* (1567 год); *в старостъве Упитьскомъ… пры селе Нарвидовичах* (13 сьнежня 1584 году); *Norwidowicz*, *Mikołaj Nardwid*, *Baltromiej Norwid*, *po p. Norwidzie* (1621 год); *Ur. Stanislawowi Norwidowi, chorążemu* (30 траўня 1656 году); *Stanisław Norwid* (20 ліпеня 1661); *Andrzey Narwid* (1675—1677 гады); *Dawid Norwid*, *Jerzy Norwid… Jan Norwid*, *Kazimierz Norwid*, *Jan Norwid*, *Jan Norwid… od P. Damiela Norwida*, *Jerzy Norwit* (1690 год); *Norwid* (1701 год); *Petrus Narwid* (1714 год); *Tomasz Narwid*, *Tomasz Narwid, Jerzy Narwid x, Antoni Narwid x* (10 лютага 1791 году); *Symeonis et Brigida Norwid* (1792 год).

## Носьбіты
* Нарвід — літоўскі баярын, які паміж 1413 і 1424 гадамі атрымаў ад вялікага князя Вітаўта два чалавекі ў Медніцкай воласьці (Жамойць)
* Войтка Нарвідавіч — вількамірскі баярын, які ўпамінаецца ў 1514 годзе
* Нарвід Якубавіч — бірштанскі баярын, які ўпамінаецца ў попісе войска Вялікага Княства Літоўскага 1528 году
* Нарвід Станькавіч — бірштанскі баярын, які ўпамінаецца ў попісе войска Вялікага Княства Літоўскага 1528 году
* Войцех Юр’евіч Норвід — расенскі зямянін, які ўпамінаецца ў 1599 годзе

Нарвіды (Narwid) гербу Касьцеша — літоўскі шляхецкі род зь Вільні, Ашмянскага і Троцкага паветаў.

Нервіды, Норвіды і Норвіды-Рачкевічы — літоўскія шляхецкія роды.

На 1909 год існаваў маёнтак Нарвід-Поль (Норвід-Поль) у Барысаўскім павеце Менскай губэрні.

На гістарычнай Троччыне існуе вёска Нарвідзішкі.

## Глядзіце таксама
* Нор
* Від

## Крыніцы

## Літаратура
* 

Катэгорыя:Мужчынскія імёны